ΓΡΑΠΤΗ ΕΡΩΤΗΣΗ P-0278/01

υποβολή: Jean-Charles Marchiani (UEN) προς την Επιτροπή

(2 Φεβρουαρίου 2001)

Θέμα: Επιχορηγήσεις της Ευρωπαϊκής Ένωσης στις αδελφοποιημένες κοινότητες

Το 1989, το Ευρωπαϊκό Κοινοβούλιο έλαβε την πρωτοβουλία να δημιουργήσει μία θέση του προϋπολογισμού με στόχο την στήριξη των αδελφοποιήσεων των κοινοτήτων της Ευρώπης" αυτές οι ενισχύσεις της Ευρωπαϊκής Ένωσης προωθούν τις σχέσεις μεταξύ των πολιτών των χωρών της Ένωσης και έχουν ταυτόχρονα καθοριστική σημασία για τις καθημερινές προσπάθειες που καταβάλλονται σε τοπικό επίπεδο, καθώς και για τις ανταλλαγές ανάμεσα στους πολίτες διαφόρων χωρών, περιοχών και διαφορετικών πολιτισμικών παραδόσεων.

Ωστόσο, σε μία ανακοίνωση περί τα τέλη του 2000, η Επιτροπή δήλωσε ότι, λόγω έλλειψης πιστώσεων, το πρόγραμμα του έτους 2000 επρόκειτο να περατωθεί νωρίτερα από ότι προβλεπόταν. Φαίνεται, εξάλλου, ότι πρόκειται να εφαρμοσθεί μία πιο επιλεκτική και δύσκαμπτη διαδικασία προκειμένου να μειωθεί ο αριθμός των φακέλων που εξετάζονται από την Επιτροπή.

Με δεδομένη την επιτυχία που συνάντησε η ευρεία κίνηση αδελφοποιήσεων των κοινοτήτων της Ευρώπης, δεν πιστεύει η Επιτροπή ότι, αντιθέτως, είναι αναγκαίο να προτείνει στο πλαίσιο του προσεχούς προσχεδίου προϋπολογισμού για το οικονομικό έτος 2002, σημαντική αύξηση των πιστώσεων που διατίθενται για τις αδελφοποιήσεις των ευρωπαϊκών πόλεων;

Μπορεί εξάλλου η Επιτροπή να μας επιβεβαιώσει ότι προτίθεται να μεριμνήσει προκειμένου η διαδικασία κατάθεσης των φακέλων να παραμείνει προσβάσιμη στον μεγαλύτερο δυνατό αριθμό κοινοτήτων, ειδικότερα δε, στις μικρότερες από αυτές και, με αυτή την προοπτική, να λάβει τα αναγκαία μέτρα ούτως ώστε αυτή η διαδικασία να βελτιωθεί και να καταστεί πιο ευέλικτη και ταχεία;

Τέλος, μπορεί η Επιτροπή να μας πει ποια είναι τα κριτήρια που την οδήγησαν να προτείνει μέτρα σαφώς αρνητικά για την αδελφοποίηση των κοινοτήτων της Ευρώπης;

Απάντηση της κας Reding εξ ονόματος της Επιτροπής

(28 Μαρτίου 2001)

Η Επιτροπή, έχοντας επίγνωση της σημασίας της πρωτοβουλίας για την προώθηση των αδελφοποιήσεων πόλεων, εκτιμά ότι η αποτελεσματικότητα και η διαφάνεια της διαχείρισης αυτής της διαδικασίας έχουν καθοριστική σημασία για την επιτυχία της.

Επειδή αυξήθηκε σημαντικά ο αριθμός των αιτήσεων τα τελευταία χρόνια, αυξήθηκαν αισθητά οι προθεσμίες εξέτασης των φακέλων" ο όγκος των επιδοτήσεων που ζητήθηκανπερέβη τελικά το διαθέσιμο προϋπολογισμό.

Προκειμένου να εξασφαλισθεί καλύτερη διαχείριση αυτής της πρωτοβουλίας σε όλα τα επίπεδα (επιλογή, ετήσια κατανομή των ενισχύσεων, ταχεία εξέταση των φακέλων), η Επιτροπή αποφάσισε, αφού ζήτησε τη γνώμη των οργανώσεων που διαδραματίζουν ενεργό ρόλο στο πλαίσιο της προώθησης των αδελφοποιήσεων, να ορίσει για το 2001 τη διαδικασία πρόσκλησηςποβολής προτάσεων που χρησιμοποιείται συνήθως για τη διαχείριση των επιδοτήσεων της Επιτροπής. Αυτή η διαδικασία λαμβάνειπόψη τις ιδιαιτερότητες των αδελφοποιήσεων και ορίστηκε κατά τρόπο ώστε να εξασφαλίζεται ευρεία πρόσβαση για όλους τους δήμους ανεξάρτητα από το μέγεθός τους, καθώς και δίκαιη κατανομή των διαθέσιμων μέσων καθ' όλη τη διάρκεια του έτους. Προβλέπεται συνεδρίαση για την αξιολόγηση της νέας διαδικασίας, με τις αντιπροσωπευτικές οργανώσεις, κατά τη διάρκεια του 2001.

Η Επιτροπή αναγνωρίζει τη σημασία των ενεργειών αδελφοποιήσεων για τη δημιουργία συμμετοχικής και ενεργού ιδιότητας του ευρωπαίου πολίτη. Η εκτίμηση του κονδυλίου που πρέπει να προβλεφθεί για τις αδελφοποιήσεις στο προσχέδιο του προϋπολογισμού 2002 λαμβάνειπόψη τηνπό εξέλιξη αξιολόγηση των γενικών περιορισμών για την κατάρτιση του προσχεδίου του προϋπολογισμού από την Επιτροπή.